31998R2513
L 313/16
JURNALUL OFÍCIAL AL UNIUNII EUROPENE
REGULAMENTUL (CE) NR. 2513/98 AL COMISIEI
din 20 noiembrie 1998
de modificare a Regulamentului (CE) nr. 1501/95 de stabilire a unor norme de aplicare a Regulamentului (CEE) nr. 1766/92 al Consiliului privind acordarea restituirilor la export pentru cereale și măsurile care trebuie luate în cazul dereglării piețelor în sectorul cerealelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței cerealelor (1), modificat ultima dată de Regulamentul (CE) nr. 923/96 al Comisiei (2), în special articolul 13 alineatul (11),
întrucât, conform Regulamentului (CE) nr. 1501/95 al Comisiei (3), modificat ultima dată de Regulamentul (CE) nr. 2094/98 (4), pentru a calcula restituirile la export pentru produse transformate, trebuie să se cunoască toți coeficienții de transformare care trebuie aplicați; întrucât acești coeficienți sunt, de fapt, cifrele prezentate în anexa I la regulamentul mai sus menționat; întrucât, în vederea progresului tehnic din acest sector, cifrele stabilite pentru malț neprăjit și prăjit trebuie modificate; întrucât Regulamentul (CE) nr. 2094/98 actualizează acești coeficienți;
întrucât coeficienții noi se aplică de la 1 septembrie 1998; întrucât, cu toate acestea, pentru certificatele de export pentru malț utilizate în septembrie, coeficienții valabili înainte de schimbarea prevăzută în regulamentul mai sus menționat se aplică în continuare în scopul calculării creșterii lunare;
întrucât măsurile prevăzute în prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
„1 300” și „1 520” din ultima coloană a anexei I la Regulamentul (CE) nr. 1501/95 pentru malțul neprăjit de la codurile 1107 10 19 și 1107 10 99 și malțul prăjit de la codul 1107 20 00 se înlocuiesc cu „1 270”, respectiv „1 490”.
Articolul 2
Regulamentul (CE) nr. 2094/98 se abrogă.
Articolul 3
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 septembrie 1998.
Cu toate acestea, pentru certificatele de export utilizate între 1 și 30 septembrie 1998, cuantumul creșterii lunare se calculează pe baza coeficienților de transformare valabili înainte de 1 septembrie 1998.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 noiembrie 1998.